**Upute za Erasmus+ studijski boravak**

Tko se sve može prijavit na mobilnost?

Svi studenti Sveučilišta u Splitu koji su *u trenutku odlaska* na mobilnost (u akademskoj godini

za koju je objavljen poziv Natječaja) upisani u najmanje drugu godinu preddiplomskog (ili integriranog) ili stručnog studija, prvu godinu diplomskog studija ili prvu godinu poslijediplomskog studija.

Na Natječaj se mogu prijaviti i izvanredni studenti uz uvjet da za vrijeme mobilnosti pohađaju redovni studij u punom vremenu.

Tijekom studija studenti mogu biti korisnici financijske potpore za mobilnosti do ukupno 12 mjeseci na svakoj razini studija (preddiplomski uključujući *short cycle* (EQF razine 5 i 6), diplomski (razina 7), doktorski (razina 8)), neovisno o tome koliko puta, dok studenti integriranih studija mogu ostvariti mobilnost u ukupnom trajanju od 24 mjeseca.

Koliko puta mogu ići na mobilnost?

Razmjena studenata u svrhu studijskog boravka uključuje slušanje i polaganje kolegija, odnosno izradu završnog rada na nekoj od inozemnih partnerskih ustanova u programskim zemljama.

Najkraće razdoblje studijskog boravka je 3 mjeseca, a najduže 12 mjeseci, uz napomenu da je najuobičajenija praksa odlaska na cijeli semestar, što neka inozemna sveučilišta i uvjetuju.

Na koja se sveučilišta mogu otići?

Studenti Sveučilišta u Splitu mogu otići na inozemne visokoškolske ustanove u Programskim zemljama (države članice EU, Island, Lihtenštajn, Norveška, Makedonija, Turska) s kojima je Sveučilište u Splitu potpisalo Erasmus+ bilateralni sporazum.

Popis sporazuma Sveučilišta u Splitu spada u Vezane dokumente Natječaja. U slučaju pogreške u tablicama s bilateralnim sporazumima, važeći podatci su oni iz sporazuma. Popis važećih Erasmus+ bilateralnih sporazuma će se ažurirati zaključno s 9. rujna 2020.

Popis inozemnih visokoškolskih ustanova u Programskim zemljama s kojima Kineziološki fakultet ima potpisan sporazum o suradnji.

|  |  |  |  |
| --- | --- | --- | --- |
| University | Country | Website | Erasmus ID code |
| Palacký University Olomouc | Czech Republic | https://www.upol.cz/ | CZ OLOMUC01 |
| Charles University, Faculty of Physical Education and Sport | Czech Republic | https://ftvs.cuni.cz/FTVSEN-5.html | CZ PRAHA07 |
| Masaryk University - Faculty of Sport Studies | Czech Republic | https://www.fsps.muni.cz/home-2.html?lang=2 | CZ BRNO05 |
| Universite Claude Bernard Lyon 1 | France | https://www.univ-lyon1.fr/ | F LYON01 |
| Université de Rennes 1 | France | https://www.univ-rennes1.fr/ | F RENNES02 |
| Carl von Ossietzky University Oldenburg / Institute of Sport Science | Germany | https://uol.de/ | D OLDENBU01 |
| Kiel University | Germany | https://www.uni-kiel.de/en/no\_cache/ | D KIEL01 |
| University of Pecs | Hungary | https://adminisztracio.pte.hu/ | HU PECS01 |
| Eszterházy Károly Főiskola | Hungary | https://uni-eszterhazy.hu/ | HU EGER01 |
| Reykjavik University | Island | https://en.ru.is/ | IS REYKJAV05 |
| University of Palermo | Italy | http://www.unipa.it/ | I PALERMO01 |
| University "Gabriele d'Annuzio" Chieti Pescara, Department of Medicine and Science of Aging | Italy | https://en.unich.it/campus/structures/schools-and-departments | I CHIETI01 |
| University of Rome "Foro Italico"  | Italy | http://www.uniroma4.it/ | I ROMA05 |
| Lithuanian Sports University | Lithuania | https://www.lsu.lt/ | LT KAUNAS04 |
| LUNEX International University | Luxemburg | https://www.lunex-university.net/ | LUXDIFFERD01 |
| Gdansk University of Physical Education and Sport | Poland | http://www.en.awf.gda.pl/ | PL GDANSK06 |
| The President Stanisław Wojciechowski State University of Applied Sciences in Kalisz | Poland | http://www.pwsz.kalisz.pl/index.php/en/main-page | PL KALISZ01 |
| Akademia Wychowania Fizycznego we Wroclawiu | Poland | http://awf.wroc.pl/en/index | PL WROCLAW08 |
| Universidade De Tras-os-Montes e Alto Douro | Portugal | https://www.utad.pt/ | P VILA-RE01 |
| Universidade de Lisboa | Portugal | https://www.ulisboa.pt/ | P LISBOA109 |
| Instituto politecnico do Porto | Portugal | https://www.ipp.pt/ | P PORTO05 |
| Instituto politecnico de Santarem | Portugal | https://www.ipsantarem.pt/en/655-2/ | P SANTARE01 |
| Universitatea Constantin Brâncuşi | Romania | http://www.utgjiu.ro/ | RO TARGU04 |
| Transilvania University of Brasov | Romania | http://old.unitbv.ro/en/Home.aspx | RO BRASOV01 |
| Univeristy of Niš | Serbia | https://www.ni.ac.rs/en/ | RS NIS01 |
| Comenius University | Slovakia | https://uniba.sk/ | SK BRATISL02 |
| University of Presov | Slovakia | https://www.unipo.sk/ | SK PRESOV01 |
| University of Primorska | Slovenia | https://www.upr.si/sl/ | SI KOPER03 |
| University of Maribor | Slovenia | https://www.um.si/en/Pages/default.aspx | SI MARIBOR01 |
| Univeristy of Ljubljana Faculty of Sport | Slovenia | https://www.uni-lj.si/academies\_and\_faculties/faculties/2013071111471775/ | SI LJUBLJA 01 |
| INEFC Barcelona | Spain | http://inefc.gencat.cat/en/inici/ | E BARCELO01 |
| University of Deusto | Spain | https://www.deusto.es/cs/Satellite/deusto/es/universidad-deusto | E BILBAO02 |
| Universitat de Lleida | Spain | http://www.udl.es/ca/ | E LLEIDA01 |
| Universidad de Murcia | Spain | https://www.um.es/ | E MURCIA01 |
| Ege University | Turkey | https://ege.edu.tr/eng-0/homepage.html | TR IZMIR02 |
| Nevsehir Haci Bektas Veli University | Turkey | https://www.nevsehir.edu.tr/ | TR NEVSEHI02 |

Što je s troškovima školarine?

Studenti na mobilnosti su oslobođeni troškova školarine na inozemnim visokoškolskim ustanovama, kao i svih drugih naknada koje se ne naplaćuju ni matičnim studentima, ali se od

njih može zatražiti naknada za usluge koje se naplaćuju i matičnim studentima (fotokopiranje, osiguranje itd).

Za vrijeme razdoblja mobilnosti studenti Sveučilišta u Splitu *ostaju upisani* na svojoj matičnoj ustanovi i dužni su za vrijeme trajanja razdoblja mobilnosti nastaviti plaćati školarinu ukoliko su u kategoriji studenata koji u potpunosti ili djelomično sami financiraju svoj studij.

Koliko iznosi financijska potpora u sklopu mobilnosti?

Tijekom studija studenti mogu biti korisnici Erasmus+ financijske potpore za mobilnosti u *ukupnom trajanju od 12 mjeseci* na **svakoj** razini studija - preddiplomski uključujući short cycle EQF razine 5 i 6, diplomski (razina 7), doktorski (razina 8), neovisno o tome koliko puta. Studenti integriranih studija mogu biti korisnici Erasmus+ financijske potpore za mobilnosti u ukupnom trajanju od 24 mjeseca.

Studenti ne mogu dobiti financijsku potporu - grant u sklopu programa Erasmus+ ukoliko će njihov boravak u inozemstvu biti dodatno financiran iz sredstava koja potječu iz Europske unije. Pod dvostrukim financiranjem ne smatraju se nacionalne, lokalne ili druge stipendije koje se inače dodjeljuju studentima za redovan studij na matičnoj visokoškolskoj ustanovi.

Financijska potpora koja se dodjeljuje u sklopu programa Erasmus+ zamišljena je kao *dodatak (potpora)* na troškove studiranja koje bi student imao i na matičnom sveučilištu, tako da nikako *ne pokriva cjelokupni trošak boravka* na inozemnom sveučilištu.

Prije mobilnosti studentu se isplaćuje 80% ukupnog iznosa, a po povratku s mobilnosti, u slučaju ispunjenja svih obveza, ostatak potpore sukladno broju dana na mobilnosti.

Konačan iznos financijske potpore određuje Agencija za mobilnost i programe EU (AMPEU) i to na sljedeći način:

* mobilnost prema državi viših troškova života: studenti će primiti višu financijsku potporu
* mobilnost prema državi sličnih troškova života: studenti će primiti srednje visoku financijsku potporu
* mobilnost prema državi nižih troškova života: studenti će primiti nižu financijsku potporu

Od ak. god. 2020./2021., a obzirom na troškove života, programske zemlje podijeljene su u sljedeće tri skupine s pripadajućim iznosima potpore:

|  |  |  |
| --- | --- | --- |
|  | Odredište mobilnosti | Iznos financijske potpore |
| Skupina 1Programske zemlje svišim troškovima života | Danska, Finska, Island,Švedska, Norveška, UjedinjenoKraljevstvo, Irska, Luksemburg,Lihtenštajn | 520 EUR |
| Skupina 2Programske zemlje sasrednjim troškovimaživota | Austrija, Belgija, Njemačka,Francuska, Italija, Grčka,Španjolska, Cipar, Nizozemska,Malta, Portugal | 520 EUR |
| Skupina 3Programske zemlje snižim troškovima života | Bugarska, Hrvatska, Češka,Estonija, Latvija, Litva, Mađarska,Poljska, Rumunjska, Srbija,Slovačka, Slovenija, Makedonija,Turska | 470 EUR |

1 mjesec mobilnosti odnosi se na razdoblje od najmanje 30 dana a točan iznos ukupne financijske potpore temelji se na točnom broju dana koje student provede na mobilnosti.

Erasmus+ izračun financijske potpore se vrši putem tablice za izračun financijske potpore u koju se unose svi potrebni podaci:

|  |  |
| --- | --- |
| Mjesečni iznos financijske potpore | EUR/mjesečno |
| Dodatak za stručnu praksu (SMP) | EUR/mjesečno |
| Dodatak za slabiji socioekonomski status (samo SMS) | EUR/mjesečno |
| Posebne potrebe | EUR/mobilnost |
| Datum početka mobilnosti  |  |
| Datum završetka mobilnosti |  |
| Broj dana prekida mobilnosti | broj dana |
| Ukupan mjesečni iznos SMS | EUR/mjesečno |
| Ukupan mjesečni iznos SMP | EUR/mjesečno |
| Ukupan broj dana | broj dana |
| Ukupno trajanje u mjesecima | broj mjeseci |
| Ukupno trajanje - preostali dani | broj dana |
| Ukupan iznos financijske potpore (SMS) | EUR |
| Ukupan iznos financijske potpore (SMP) | EUR |

Prije mobilnosti isplaćuje se 80% ukupnog iznosa, a po povratku s mobilnosti, u slučaju ispunjenja svih obveza, ostatak potpore sukladno broju dana na mobilnosti.

Imaju li studenti u nepovoljnom položaju koji dodatak?

Studenti koji imaju status studenta u nepovoljnom položaju mogu se prijaviti za dodatna financijska sredstva u iznosu od 200 EUR mjesečno.

Trebam li imati osiguranje dok sam na mobilnosti?

Student je dužan sklopiti policu zdravstvenog osiguranja za cijelo razdoblje mobilnosti.

Svi hrvatski državljani imaju pravo na Europsku karticu zdravstvenog osiguranja (EKZO) (European Health Insurance Card). Zdravstvena iskaznica se izdaje na osobni zahtjev u roku od 8 dana od dana podnošenja zahtjeva i besplatna je. Izdaje se na godinu dana odnosno do kraja osiguranja ako je ono kraće od godinu dana. Temeljem EU zdravstvene iskaznice osigurana osoba HZZO-a, koja se za vrijeme svog privremenog boravka na području druge države članice EU iznenada razboli, ozlijedi ili doživi nesreću, imat će pravo koristiti zdravstvenu zaštitu koja se neće moći odgoditi do njezinog planiranog povratka u Hrvatsku. Koja usluga će biti neodgodiva procijenit će davatelj usluga.

Međutim, postoji mogućnost da osiguranje koje pokriva europska zdravstvena iskaznica nije dovoljno, posebno u slučaju repatrijacije i određene liječničke intervencije. U tom slučaju može biti korisno dodatno privatno osiguranje.

Trebam li znati jezik prihvatne institucije?

Brojna sveučilišta zahtijevaju potvrde o znanju stranog jezika za Erasmus+ studente. Uglavnom se radi o engleskom, a nerijetko i jeziku države u koju se dolazi. Studenti su dužni informirati se o jezičnim kompetencijama koje prihvatna ustanova zahtijeva.

Svi studenti kojima je radni jezik mobilnosti engleski, njemački, francuski, talijanski, španjolski, nizozemski, poljski, portugalski, švedski, češki, danski, grčki mađarski, finski, bugarski, rumunjski, slovački i hrvatski obvezni su prije odlaska i po povratku s mobilnosti pisati online test procjene jezičnih kompetencija (osim ako im je jezik mobilnosti materinski). Rezultati online jezične procjene nisu uvjet za odlazak na mobilnost, a na uvid ih imaju student i matično visoko učilište.

Ukoliko student želi, matično visoko učilište, kako bi pomoglo u pripremi za aktivnost mobilnosti, studentu može dodijeliti besplatan [online jezični tečaj](https://ec.europa.eu/programmes/erasmus-plus/resources/online-linguistic-support_en) na radnom jeziku - jeziku poduke.

Ako je pri prvoj procjeni postigao razinu poznavanja radnog jezika između B2 i C2, student može koristiti jezični tečaj na radnom jeziku ili ima mogućnost pratiti jezični tečaj na lokalnom jeziku (jeziku zemlje u koju odlazi, ako je on različit od radnog jezika).

Što ako odustanem od mobilnosti?

Ukoliko iz bilo kojeg razloga student mora odustati od mobilnosti dužan je to napraviti u okviru zadanih rokova kako sredstva rezervirana za tu mobilnosti ne bi ostala neutrošena ili kako se nekome drugome ne bi uskratila mogućnost odlaska na mobilnost.

Rokovi za odustanak su:

* najkasnije do 1. svibnja za mobilnosti u zimskom semestru nadolazeće ak. god.
* najkasnije do 1. rujna za mobilnosti u ljetnom semestru nadolazeće ak. god.

Kako bi odustanak bio valjan student je dužan u zadanom roku obavijestiti e-mailom Ured za međunarodnu suradnju Sveučilišta u Splitu na erasmus@unist.hr te postupiti u skladu s dobivenim uputama.

Student koji svoj odustanak ne najavi u zadanom roku bit će sankcioniran tako da će mu se na godinu dana zabraniti ponovna prijava na Erasmus studijski boravak i stručnu praksu (izuzetak su odustanci zbog [više sile\*](../../A/Documents/Postupovnik%20odustanak%20studenta%20od%20mobilnosti.pdf)).

U slučaju odustanka student je dužan obavezno proučiti [postupovnik za slučaju odustanka studenta od mobilnosti](../../A/Documents/Postupovnik%20odustanak%20studenta%20od%20mobilnosti.pdf).

Za sve dodatne informacije vidi:

* [UNIST International relations Office](https://www.unist.hr/me%C4%91unarodna-suradnja/me%C4%91unarodna-razmjena-i-natjecaji/razmjena-studenata/studijski-boravak/erasmus/suradnja-me%C4%91u-programskim-drzavama-ka103)
* [European commission](https://ec.europa.eu/programmes/erasmus-plus/opportunities/individuals/students/studying-abroad_en)